CELEX: 62005FO0011(01)
Language: el
Date: 2009-11-18 00:00:00
Title: Διάταξη του Δικαστηρίου Δημόσιας Διοίκησης (τρίτο τμήμα) της 18ης Νοεμβρίου 2009.#Olivier Chassagne κατά Επιτροπής των Ευρωπαϊκών Κοινοτήτων.#Υπαλληλική υπόθεση - Κατάργηση της δίκης.#Υπόθεση F-11/05 RENV.

ΔΙΑΤΑΞΗ ΤΟΥ ΔΙΚΑΣΤΗΡΙΟΥ ΔΗΜΟΣΙΑΣ ΔΙΟΙΚΗΣΗΣ (τρίτο τμήμα)
      της 18ης Νοεμβρίου 2009 
      Υπόθεση F-11/05 RENV
      Olivier Chassagne
      κατά
      Επιτροπής των Ευρωπαϊκών Κοινοτήτων 
      «Υπαλληλική υπόθεση – Αναπομπή ενώπιον του Δικαστηρίου Δημόσιας Διοίκησης κατόπιν αναιρέσεως – Κατάργηση της δίκης»
      Αντικείμενο: Προσφυγή την οποία άσκησε δυνάμει των άρθρων 236 ΕΚ και 152 ΕΑ ο Ο. Chassagne και η οποία πρωτοκολλήθηκε με αριθμό υποθέσεως
         F‑11/05. Με τη διάταξη της 29ης Ιουνίου 2006, F‑11/05, Chassagne κατά Επιτροπής (Συλλογή Υπ.Υπ. 2006, σ. I‑A‑1-65 και II‑A‑1‑241),
         το Δικαστήριο Δημόσιας Διοίκησης απέρριψε την προσφυγή του προσφεύγοντος ως προδήλως απαράδεκτη. Με απόφαση της 19ης Σεπτεμβρίου
         2008, T‑253/06 P, Chassagne κατά Επιτροπής (μη δημοσιευθείσα ακόμη στη Συλλογή), η οποία εκδόθηκε κατόπιν αιτήσεως αναιρέσεως,
         το Πρωτοδικείο αναίρεσε την προμνησθείσα διάταξη της 29ης Ιουνίου 2006, Chassagne κατά Επιτροπής, και ανέπεμψε την υπόθεση
         ενώπιον του Δικαστηρίου Δημόσιας Διοίκησης.
      
      Απόφαση: Καταργείται η δίκη στην υπόθεση F‑11/05 RENV, Chassagne κατά Επιτροπής, η οποία διαγράφεται από το πρωτόκολλο του Δικαστηρίου
         Δημόσιας Διοίκησης. Η Επιτροπή καταδικάζεται στα δικαστικά έξοδα στα οποία υποβλήθηκε ο προσφεύγων μέχρι την έκδοση της αποφάσεως
         του Πρωτοδικείου της 19ης Σεπτεμβρίου 2008. Κάθε διάδικος φέρει τα δικαστικά έξοδα στα οποία υποβλήθηκε μετά την έκδοση της
         αποφάσεως αυτής.
      
      Περίληψη
      Διαδικασία – Αδράνεια του προσφεύγοντος – Προσφυγή η οποία κατέστη άνευ αντικειμένου – Κατάργηση της δίκης
      (Κανονισμός Διαδικασίας του Δικαστηρίου Δημόσιας Διοίκησης, άρθρο 75)
      Χάριν της ορθής απονομής της δικαιοσύνης, το Δικαστήριο Δημόσιας Διοίκησης, λαμβάνοντας υπόψη τη συνεχή αδράνεια του προσφεύγοντος,
         μπορεί, δυνάμει του άρθρου 75 του Κανονισμού του Διαδικασίας, να διαπιστώσει αυτεπαγγέλτως ότι η προσφυγή κατέστη άνευ αντικειμένου
         και ότι παρέλκει η έκδοση αποφάσεως.
      
      (βλ. σκέψη 28)
      Παραπομπή:
      ΠΕΚ: 20 Ιουνίου 2008, T‑299/06, Leclercq κατά Επιτροπής, δεν έχει δημοσιευθεί στη Συλλογή